15-17 sentabr kunlariga ob-havo prognozi e’lon qilindi. Foto: Kun.uz Bugun va dam olish kunlari respublika barcha hududlari bo‘yicha kuz uchun xos bo‘lgan kam bulutli va quruq ob-havo saqlanib turadi. “O‘zgidromet” xabariga ko‘ra, shamol sharqdan esadi, faqat cho‘l hududlarda ba’zi joylarda 13-18 m/s gacha kuchayishi, ayrim joylarda chang-to‘zon bilan kuzatilishi mumkin. Kechasi va ertalab kuzgi salqinlik sezilib turadi, harorat +13...+18 daraja atrofida bo‘ladi. Kunduz kunlari esa havo +25...+30 darajagacha ko‘tariladi. Respublikaning ayrim tog‘li hududlarida 16-17 sentabr kunlari biroz yomg‘ir yog‘ishi mumkin. Poytaxtda 15-17 sentabr kunlari havo asosan biroz bulutli bo‘ladi, yog‘ingarchilik kutilmaydi. Shamol sharqdan 3-8 m/s tezlikda esadi. Harorat kechalari +15...+17 daraja, kunduz kunlari +27...+29 daraja bo‘ladi.